**Формиране на положително отношение към учебно-възпитателния процес в детската градина чрез включване в проектни дейности, стимулиращи развитието на творческите способности на децата**

*Светлана Лазарова, ст. учител, I ПКС, ДГ№2 „Знаме на Мира”- гр. Балчик*

*Деана Бабенкова, учител, V ПКС, ДГ№2 „Знаме на Мира“, гр. Балчик*

Activities Under project "We Can Together" support the communication between children from different ethnic groups on the territory of Balchik municipality.

Образованието е решаващо за развитието както на отделната личност, така и на цялoто общество. България е страната с най-голямо образователно неравенство в Европа. Учениците в малките населени места изостават с до 3 години в подготовката си от своите връстници в големите градове. Децата от бедните семейства постигат все по-ниски резултати спрямо останалите. 40% от българските ученици на 15 години са функционално неграмотни, т.е. не могат да приложат на практика наученото в училище в тяхното ежедневие. 21% от българските ученици не завършват средно образование. 22% от българските младежи на възраст между 18 и 24 години нито учат, нито работят.

В тази насока качеството на образователния продукт изисква непрекъснато усъвършенстване, като се появява необходимостта от утвърждаване на практики и политики за насърчаване на добрия опит, иновации и креативни подходи.

Именно проектната дейност създава условия за равен достъп до възпитание, образование и обучение, като дава възможност за реализиране на подобни идеи и инициативи.

ДГ „Знаме на Мира“, град Балчик вече втора година работи по Проект „Заедно можем“ към Оперативна програма „Наука и образование за интелигентен растеж“ 2014-2020, процедура „Подкрепа за предучилищното възпитание и подготовка на деца в неравностойно положение“.

Основните цели на проекта са: Обща цел: създаване на условия за по-успешна социална реализация на децата от етническте малцинства в Община Балчик, чрез подобряване на условията за равен достъп до образование и обучение и засилване на мотивацията за включване в образователлния процес.

Специфични цели: Изграждане на работещ модел за интеграция на децата на предучилищна възраст от малцинствените етнически групи на Община Балчик чрез допълнителната им подготовка за постъпване в първи клас; Адаптиране на децата в детските градини, за които българският език не е майчин, чрез ефективно прилагане на методики, учебни планове и програми; Промяна на обществените нагласи в посока към по-голяма толерантност спрямо деецата от малцинствените етнически групи; Взаимно опознаване на децата от различни етноси и възпитаването им в дух на толерантност; Активно привличане на родителите при включването на децата в живота на детските градини и Общината;

Дейностите, свързани с изпълнението на проекта са организирани в четири ателиета: „Изучаване на български език“, „Ние играем и учим заедно“, „Социален свят“, „Бързи и сръчни ръчички“.

 Дейностите в Ателие „Изучаване на български език“ са насочени към допълнително обучение по български език за деца, за които той не е майчин, тъй като недоброто му владеене от децата от етническите малцинства е предпоставка за трудности при общуването и усвояването на учебното съдържание в първи клас. Обучението сепровежда в допълнителни педагогически ситуации по образователно направление „Български език и литература“.

Ателие „Ние играем и учим заедно“. Етнокултурното разнообразие е голямо предизвикателство за детските градини в региона, затова реализирането на дейността подпомага запознаването на всички деца с елементи от него и овладяването на българския език от деца от друг етнос чрез емоционалното им приобщаване към художествен текст, приказки, стихове, правене на театър. Като част от дейностите към ателието бяха сформирани групи от театрални и танцови студия за изучаване и представяне на българска и ромска народа приказка (Седмица на приказките на народите във връзка с националната кампания Маратон на четенето и инициативата „Походът на книгите“ – дни на българските, френските, немските, датските и ромските приказки), български народен фолклор (песен и танцов), запознаване с традициите на различните етноси. Участниците в групите представят своите постановки пред останалите деца от детската градина и гостуват с тях и на децата от останалите групи. За участниците в танцовите групи бяха закупени облекла, свързани с танците, които изпълняват, а за театралните постановки бяха изработени костюми, декори, реквизити, аксесоари. Включването на децата в тези дейности повишава интереса и желанието на децата да посещават детската градина; подпомага усвояването на българския език чрез включване на децата в сформираните групи за представления; насърчава общуването и съвместните изяви между децата от различните етноси, обучаващи се в детската градина; насърчава и участието на родителите във възпитателния процес; създава условия за положителни резултати и практики на междукултурен диалог и междуетническа толерантност; преодолява негативни обществени н нагласи, основани на етнически произход и културна идентичност.

Ателие „Социален свят“. Адаптацията е сложен и продължителен процес, придружен с преживявания с различни емоции за децата от малцинствата постъпващи за първи път в детската градина. Прилагането на система от въздействия /форми, методи, средства/ спомага безболезненото свързване, приспособяване и уравновесяване на децата от малцинствата с непознатата за тях среда. В тази връзка бяха организирани съвместни инициативи за празнуване и честване: „Отново заедно“ – Първи учебен ден – тържество“; „Седмица на безопасното движение по пътищата“ – състезание; „Есен златокоса“ – есенно дефиле с шапки – карнавал; „Карнавална витамините“ с костюми ,изработени у дома; „Световен ден на усмивката“- изложба от снимки „Усмивка- щрак“; „Ден на Черно море“ – Нептун при децата; „Българският дух е жив“ – Ден на народните будители; „Да подарим играчка“ – Ден на добротата; Седмица на толерантността – съвместни инициативи: - изложба от рисунки „Мечтите на децата“, „Прегърни другарче“ и „Езикът на играчките е общ“ – ролеви игри; Рамазан Байрям – фолклорни и народни игри; „Коледни звънчета“ – конкурс за изработване на сурвакници, картички, елхови украси; „Коледна приказка за теб и за мен“ – развлечение с артисти; Сурвакари и коледари“ – коледуване по фирми; „Вижте как грее елхата сега“ – новогодишен празник; Банго Василица – ромска новагодина; „Край бабиното огнище“- вечер на българската, ромска и турска приказка; „Цветя за Левски“ – поднасяне на цветя; „Баба Марта бързала“ – развлечение; „Да сме бели и червени“- изложба от мартенички; „Пролетна въртележка“ – детски ролеви игри; Международен ден на ромите – 8-ми април – честване; „Лазарки“- лазарувавне по фирми и домове на децата; „Великденска работилничка“- изложба от яйца, картички, рисунки; „Седмица на детската книга“- работилничка за приказки; Светът на детската книжка- посещения в библиотеката, „Маратон на четенето“ – приказка от група в група; „Заедно под дъгата“, „Ден на земята“ – еко ревю; „Моята България“ – концерт; „Обичам моя роденн град“ – детски пленер, рисуване на брега на морето; 24 май – тържество, манифестация; „Небето е еднакво за всички“ – първи юни; „Заедно на училище“ – тържество за изпращане на първокласниците; „Заедно с мама и татко“ – крос по крайбрежната алея; „Здрави и силни“ – спортен празник. В резултат на тези дейности се създават условия за успешно интегриране на децата; стимулира се езиковото им развитие чрез въвеждането в позитивна подкрепяща среда, гарантираща свобода и равенство за всички деца и стимулираща пълноценната им социална реализация; съхранява се и се развива културната идентичност на децата от етническите малцинства и техните връстници в интеграционна мултикултурна среда; насърчава се участието на родителите във възпитателния процес; насърчава се общуването и съвместните изяви между деца от различни етноси, обучаващи с в детската градина; преодоляват се негативни обществени нагласи, основани на етнически произход и културна идентичност.

Ателие „Бързи и сръчни ръчички“ включва конструктивни и битови дейности с цел развиване на фината моторика като подготовка за писане в училище и стимулиране на детското въображение и креативност. Един от основните проблеми на децата от етническите малцинства в детските градини на Община Балчик е недоброто владеене на български език, което е предпоставка за затруднено общуване и за незадоволително усвояване на образователния материал. Планираните конструктивни и битови дейности спомагат развитието на речта и по-доброто усвояване на български език чрез развитие на моториката на ръцете, което оказва влияние върху развитието на паметта и мисленето, говорната реч и писането; подобряват качеството на обучение и резултатите от него; насърчават общуването и съвместните изяви между деца от различните етноси.

Дейност „Работа с родителите“. Семейството има най-голямо влияние върху развитието и възпитанието на децата и родителите са техните първи възпитатели. Чрез педагогическа просвета на родителите педагогическите екипи подпомагаме възпитанието на децата чрез многообразни, ежедневни и периодични форми на педагогическо взаимодействие с родителите на децата. В изпълнението на проекта всички родители бяха запознати с проекта и се организираха:

1. Училище за родители - Мотивационен тренинг „Сруктура на предразсъдъците и предубежденията“; Тренинг „Педагогически подходи на взаимодействие с родители с различен етнически и социален статус“;

2. Родителски срещи: Дискусии: „Добре ли мотивираме своите деца за детска градина?“; „Каква е рецептата за добри родители?“, „Доверието между учители и родители“; - Беседи: „Семейството и детската градина заедно в името на децата“; Лекции: „Грамотният човек – човекът на новото време“; Мултимедийни презентации;

3. Участия на родителите в състезания, празници, изложби и открити дни;

4. Анкети: При стартирането и финализирането на проекта; „Четете ли на децата си у дома?“;

5. Консултации: Групови; Индивидуални.

Тези инициативи допринесоха да се повиши броят на децата от малцинствата, посещаващи детска градина, засили се активността и съпричастността на родителите към образованието на децата им.

Извод: В резултат от дейностите по проекта децата от етническите малцинства, посещаващи ДГ №2 „Знаме на Мира“ – гр. Балчик получиха пълноценна социализация, равен достъп до качествено образование, съхраняване и развиване на културната идентичност, а интеркултурното образование се утвърждава като неотменна част от процеса на модернизация на българската образователна система.

След реализирането на проекта натрупаните знания и опит на колегите ще продължат да се прилагат с надграждащ ефект в сферата на образованието, възпитанието, културата и интеграцията на етническите малцинства, насочени към разнообразяване на обучителните, възпитателните и социалните дейности в детските групи. За да се посрещне предизвикателството един ден всяко дете в България да има достъп до качествено образование, независимо кое учебно заведение посещава, в кое населено място живее и какви са финансовите възможности на неговите родители.